Es presenta al Castell d'Alaquàs la carpeta de serigrafies realitzades per huit artistes locals sobre el monument
27/03/2003 13:26:00

# Es presenta al Castell d'Alaquàs la carpeta de serigrafies realitzades per huit artistes locals sobre el monument

*   27/03/2003 13:26:00
*   [Imprimir](#)
*   Compartir
*    https://www.alaquas.org/documento.asp?id\_do=8498

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8498%2F0&title=Ajuntament%20d%27Alaqu%C3%A0s.%20Premsa.Es%20presenta%20al%20Castell%20d%27Alaqu%C3%A0s%20la%20carpeta%20de%20serigrafies%20realitzades%20per%20huit%20artistes%20locals%20sobre%20el%20monument)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8498/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8498/8498_Form_4.jpg)](https://www.alaquas.org/ficheros/documentos/2003/2/8498/8498_Form_10.jpg "<a href='https://www.alaquas.org/ficheros/documentos/2003/2/8498/8498_Form_10.jpg' target=_blank><i class='fa fa-external-link' aria-hidden='true'></i>.Es presenta al Castell d'Alaquàs la carpeta de serigrafies realitzades per huit artistes locals sobre el monument</a>")

L'acte es va celebrar el passat 26 de març a la Sala La Torre del Castell

El passat dia 26 de març a les 20 hores de la vesprada es va presentar al Castell-Palau d'Alaquàs la carpeta de serigrafies realitzades per huit artistes locals sobre el monument renaixentista.

A l'acte, que es va celebrar a la sala La Torre, van estar presents l'Alcalde d'Alaquàs, Jorge Alarte, la Regidora d'Educació i Cultura de l'Ajuntament, Elvira García, els artistes d'aquesta mostra i un gran nombre de veïnes i veïns.

L'Alcalde d'Alaquàs, Jorge Alarte, en la seua intervenció va ressaltar el compromís per part de l'Ajuntament per promoure una producció artística de qualitat en la ciutat, de la qual una bona mostra era l'exposició de serigrafies realitzada per aquests artistes sobre el Castell, recentment recuperat com a espai públic. A més, va aprofitar aquest acte per anunciar la propera reedició del llibre de J. M. Manuel Cortina, una de les obres més importants escrites mai sobre el monument.

La carpeta de serigrafies conté les obres dels artistes locals, Ramon Cosme, Héctor Dols, Ivan García, Pilar García, Adrià Hernàndez, Carme Mateu, Ángel Martínez i Gerard Miquel. L'Ajuntament d'Alaquàs ha realitzat una edició de 175 col·lecions, una quantitat limitada que dóna valor a les obres realitzades pels artistes. Cadascuna de les serigrafies conté la data d'edició i la signatura original de l'artista que l'ha realitzada.

Arran d'una visita realitzada pels artistes al Castell d'Alaquas, aquests van prendre contacte amb el monument renaixentista per bé de desenvolupar les idees que posteriorment plasmarien en les seues obres. La mostra de serigrafies són obres que han estat realitzades a mà, de composicions fotogràfiques o amb una tècnica que combina aquestes dues.

L'exposició de les serigrafies, albergada en la Sala La Torre del Castell,  pot ser visitada en l'horari habitual del monument, de dilluns a dissabte de 10 a 14 hores del migdia i per les vesprades de 17 a 21 hores de la nit, i els diumenges de 10 a 14 hores.